Vashti Cunningham

Vashti Cunningham (født 1998) er en USA-amerikansk friidrettsutøver som konkurrerer i høydehopp. Hun ble USA-mester i høydehopp innendørs i 2016, og hennes fremste internasjonale meritt er gull fra VM i friidrett innendørs 2016.  

Hun er datter av tidligere National Football League-spiller Randall Cunningham, og han er også hennes trener. 

 Idrettskarriere 
2014
I april 2014 vant hun Arcadia Invitational ved Arcadia High School i California, med høyden 1,88 meter (6 feet 2 inches). Cunningham hoppet 190,5 cm (6 feet 3 inches) i mai 2014, da hun vant Division I Sunset Region-stevnet.Las Vegas Review Journal - Gaels’ Cunningham sets high-jump record, besøkt 22. mars 2016. Dette plasserte henne på 3.-plass på USAs all-time-liste for jenter på high school-nivå.Mile Split USA - Vashti Cunningham moves up to US #3 all-time in girls high jump (6-3), besøkt 22. mars 2016.

Hun vant også AAU Junior Olympic Games 2014, dette er et friidrettsstevne for ungdom i USA.AAU Sports - RECAP - 2014 AAU Junior Olympic Games Track & Field , besøkt 22. mars 2016.

2015
Den 18. april 2015 hoppet hun 1,94 meter ved Mt. SAC Relays i California, dette var ny high school-rekord i USA.Mt. SAC Relays- 57th Annual Mt. SAC Relays , besøkt 22. mars 2016. Dette kvalifiserte også til en delt fjerdeplass i verden noen sinne i juniorklassen (U18).IAAF - U18 outdoor high jump women - All time best, besøkt 22. mars 2016. I slutten av juni vant hun høydehopp ved junior-USA-mesterskapet i friidrett, der hun hoppet 1,84 meter. 

Hun forbedret sin personlige rekord ved det panamerikanske juniormesterskapet i friidrett 2015, der hun vant høydehopp med 1,96 meter. Dette var ny mesterskapsrekord, og en tangering av verdensrekorden for ungdom. Høyden var også årsbeste i verden for ungdom i 2015.IAAF - U18 outdoor 2015 high jump women, besøkt 23. mars 2016.

2016
Ved USA-mesterskapet i friidrett innendørs 2016 i Portland vant Cunningham høydehopp, der hun hoppet 1,99 meter. Dette var ny juniorverdensrekord i høyde og årsbeste i verden. 8 dager senere vant hun også VM i friidrett innendørs 2016.

 Referanser 

 Eksterne lenker 

  Profil hos All-Athletics 

Kategori:Høydehoppere fra USA
Kategori:Verdensmestere i friidrett innendørs for USA
Kategori:VM-sølvmedaljevinnere i friidrett innendørs for USA
Kategori:VM-bronsemedaljevinnere i friidrett for USA
Kategori:USA-mestere i friidrett
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for USA under VM i friidrett innendørs 2018
Kategori:Deltakere for USA under VM i friidrett 2022
Kategori:Deltakere for USA under VM i friidrett 2023
Kategori:Deltakere for USA under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for USA under VM i friidrett 2025